מראה שחורה
פרקים > עונה שישית

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 23 | 1 | ג'ואן פשוט איומה | אלי פאנקיוו | צ'ארלי ברוקר | 15 ביוני 2023 |
ג'ואן, מנכ"לית בחברת הייטק, מגלה שאירועי חייה מסופרים כמעט בזמן אמת בסדרת טלוויזיה בשם "ג'ון פשוט איומה" בכיכובה של סלמה הייק, שמופקת על ידי אפליקציית הסטרימינג הבדיונית Streamberry. עורכת הדין של ג'ואן מסבירה לה שכאשר היא חתמה על התנאים וההגבלות של האפליקציה היא נתנה הסכמה ל-Streamberry להשתמש בנתונים האישיים שלה כרצונם, ושהחברה משתמשת במחשב קוונטי כדי להפיק את כל הסדרה ב-CGI בזמן אמת באמצעות נתונים שנאספים מהמכשירים האישיים שלה. ג'ואן מאשימה את הייק על כך שאפשרה את הפקת הסדרה, ומחליטה לעשות את צרכיה באמצע כנסייה כדי שהסצנה תשודר עם פניה של הייק והיא תפעל להפסקת הסדרה; הייק מגיעה לבית של ג'ואן לאחר שגילתה שגם היא אפשרה ל-Streamberry להשתמש בפניה באופן בלתי מוגבל. השתיים מחליטות לפרוץ למשרדים של Streamberry כדי להרוס את המחשב, כאשר הן עושות זאת, הן מגלות שהן עצמן נמצאות במציאות מדומה, כאשר את "ג'ואן" מגלמת השחקנית אנני מרפי. ג'ואן בכל זאת הורסת את המחשב, ומחזירה את המציאות לרמת המקור שלה, שם ג'ואן האמיתית היא כעת בעלת בית קפה צעירה, לצד מרפי, מופקדת במעצר בית בגלל הפריצה למשרדים של Streamberry.
| 24 | 2 | לוך הנרי | סם מילר | צ'ארלי ברוקר | 15 ביוני 2023 |
בני הזוג הצעירים דייוויס ופיה, סטודנטים לקולנוע, מבקרים את אמו של דייוויס, ג'נט, בעיירה הכפרית לוך הנרי, שם הם לומדים על איאין אדאיר, רוצח סדרתי ידוע לשמצה שעינה תיירים. פיה מציעה ליצור סרט תיעודי של פשע אמיתי על אדאיר במקום סרט הטבע הראשוני שלהם, במטרה למשוך קצת תשומת לב לעיר. במהלך הצילומים, הם מגלים שקלטות וידאו ישנות של סדרת הטלוויזיה ברגראק שאוחסנה על ידי ג'נט היו למעשה קטעי מסווה של הפשעים של אדיר, וחושפים שאדאיר הוא למעשה שותפו של הוריו של דייוויס. פיה מגלה את העדויות למעורבותה של ג'נט ומנסה להימלט, אך סופגת נפילה קטלנית בזמן חציית נהר. ג'נט, מפחדת מהחשיפה, משאירה את קלטות הווידאו לדייוויס עם פתק ומתאבדת. שנים לאחר מכן, הסרט התיעודי שוחרר בהצלחה ב-Streamberry, וזוכה בפרס ה-BAFTA(פרס האקדמיה לקולנוע בבריטניה). זה משמח את העיר, אבל עושה טראומה לדייוויס, שנכנס לדיכאון אחרי הטקס, כאשר הוא לבד בחדר במלון, הוא קורא מחדש את מכתב ההתאבדות של אמו: "לסרט שלך. אמא". נרמז שהוא שוקל להתאבד בעצמו.
| 25 | 3 | מעבר לים | ג'ון קראולי | צ'ארלי ברוקר | 15 ביוני 2023 |
במציאות חלופית בשנת 1969, האסטרונאוטים קליף ודייוויד יצאו למשימת חלל בת שש שנים, במהלכה הם מאכלסים העתקים רובוטיים של גופם על פני כדור הארץ כדי להמשיך לחיות לצד נשותיהם וילדיהם. דייוויד נתקע בספינת החלל לאחר שמשפחתו נרצחת על ידי כת וההעתק שלו מושמד, והוא הופך מתבודד וקטטוני. קליף ואשתו לאנה מחליטים לתת לדייוויד הזדמנות לחזור לכדור הארץ דרך ההעתק של קליף. דייוויד עובד על ציור שמן של בית משפחתו של קליף ומתחיל להשתקם, אבל מתחיל להימשך ללאנה, אשר דוחה את התקדמותו ורוצה שביקוריו ייפסקו לאחר שהוא מכה את בנם על כך שהרס את הציור. קליף מגלה את ציורי העירום של לאנה שצייר דייוויד בספינה. שניהם מכחישים שקיימו רומן, אך טוענים שקליף לא מעריך מספיק את משפחתו. קליף אומר לדייוויד שלאנה נגעלת ממנו ואוסר עליו להשתמש עוד בהעתק שלו. דייוויד שולח את קליף לתיקון חירום בהליכת חלל ומשתמש בתג שלו כדי לחזור לכדור הארץ ולרצוח את משפחתו של קליף. כשקליף מגלה זאת הוא חוזר אל הספינה מזועזע, שם מחכה לו דייוויד ומציע לו לשבת לידו.
| 26 | 4 | מייזי דיי | אוטה ברישביץ | צ'ארלי ברוקר | 15 ביוני 2023 |
באמצע שנות ה-2000, צלמת פפראצי מוסרית גורמת לשחקן טלוויזיה להתאבד לאחר שמכרה תמונות של הכוכב ומאהבו הגברי הסודי למגזין. כשהיא מרגישה אשמה על השערורייה, היא מחליטה לנסות להפסיק למכור תמונות. שבועות לאחר מכן בזמן שעבדה בעבודה חדשה, מוצעים לצלמת 30,000 דולר אם היא תוכל לקבל תמונות של שחקנית שנעלמה לאחר תקרית פגע וברח בצ'כיה. בסופו של דבר הצלמת מגלה שהשחקנית ננשכה על ידי איש זאב והיא מסתתרת מחשש לפגוע באנשים אחרים. עם זאת, כשהיא מאבדת שליטה על השינוי שלה, השחקנית מתחננת בפני הצלמת להרוג אותה; אך הצלמת מעודדת את השחקנית לעשות זאת בעצמה. לאחר מכן השחקנית מתאבדת, כשהצלמת עומדת מעליה ללא בושה ומצלמת. אך הסוף לא ידוע אם היא התאבדה או ירתה בצלמת
| 27 | 5 | שטן 79 | טובי היינס | צ'ארלי ברוקר ובישה ק. אלי | 15 ביוני 2023 |
הפרק מתרחש בשנת 1979 ומכונה בכתוביות הפתיחה "מראה אדומה". נידה היא עוזרת מכירות בחנות כלבו המתמודדת עם אפליה, הטרדות וגזענות מצד לקוחות,חבריה לעבודה והבוס. הפרק מתחיל בכך שנידה אוכלת ארוחת צהריים במחסן בעוד שחברתה מתלוננת שהאוכל של נידה משאיר ריח עז. חברתה לעבודה של נידה מבקשת ממנה לעזור ללקוח שמטריד את נידה - שמדמיינת כיצד היא רוצחת אותו, אך נידה חוזרת למציאות במהרה. ביום שלמחרת מנהלה של נידה מבקש לשוחח איתה בעניין האוכל ומציע לה לעבור לאכול במחסן על מנת שלא להפריע לשאר העובדים. במחסן נידה מגלה קמע שמשחרר שד בהתמחות בשם גאאפ. גאאפ, לבוש כסולן בוני אם, אומר לנידה להרוג שלושה אנשים בימים הקרובים כדי למנוע את האיום של האפוקליפסה הגרעינית. גאאפ משכנע את נידה כי הוא דובר אמת באמצעות חיזיון. נידה מחליטה לצאת מהבית על מנת להתאושש מהסיטואציה, אך היא נפגשת בעובר אורח אשר מבחין שנידה נראית מבולבלת ואף מדברת לעצמה, מאחר שהאחרון לא יכול לראות את גאאפ. גאאפ מסתכל על עובר האורח ומסביר לנידה שהוא מטריד מינית את ילדתו, שתתאבד בגיל 28 במידה והמציאות הזאת תימשך. נידה מבקעת את גולגולת עובר האורח באמצעות סלע שהיה בידה, והוא נופל לאגם. המשטרה מקבלת מאשתו של עובר האורח דיווח אודות חסרונו לאחר שכלבו חזר הביתה בלעדיו, אך מפקד המשטרה משער שהוא יחזור בשעות הקרובות לביתו. עוזרת מפקד המשטרה מדווחת כי נמצאה הגופה. במקביל, נידה ממשיכה במסע בכל זאת, ובעידוד גאאפ יוצאת לפאב מקומי למרות שמעולם לא שתתה, גאאפ מספר לנידה על האנשים השונים בפאב ועל הרע שבהם, עד שנידה שמה לב ללקוח אשר הטריד אותה בתחילת הפרק והיא שואלת את גאאפ לגביו, גאאפ עונה שהלקוח רצח את אשתו ולכן הוא יכול להיות יעד מושלם עבורה כנקמה אישית. נידה עוקבת אחר הלקוח אשר שם לב אליה ומציע לה לחזור איתו לביתו למטרת יחסי מין, נידה מסכימה בלית ברירה ורוצחת את הלקוח באמצעות פטיש במיטתו - לא לפני שהוא מתוודה. ביציאתה מהבית נידה שמה לב לאדם נוסף אשר נכנס לבית, ולאחר מריבה קלה נידה דוקרת אותו עם סכין. בסוף היום גאאפ מעדכן את נידה שנרשמה עבורה המתה אחת בלבד, משום שהלקוח היה רוצח ושהמנהלים שלו לא מקבלים המתות של "שחקנים מאותו מגרש". למחרת נידה מגיעה לעבודתה ונתקלת במייקל סמארט, פוליטיקאי שמרן בעל דעות ימניות קיצוניות, ובוחרת בו לקורבנה השלישי לאחר שגאאפ מראה לה את העתיד במידה ויבחר. נידה חוזרת לביתה ומתכננת את הרצח השלישי, בזמן שחוקרי המשטרה אשר משחזרים את צעדיו של הלקוח מצליחים להלציב בין נידה לקורבן, ולכן מפקד המשטרה מבקר בביתה לתשאול ועוקב אחריה כאשר היא יוצאת. נידה מוצאת את מכוניתו של מייקל ועוקבת אחריו עד שהיא דוחקת אותו מהכביש וגורמת לו להתנגש בעץ, אך נתפסת על ידי המשטרה לפני שהיא מצליחה להרוג אותו ונעצרת. בעודה לבדה בחדר החקירות, גאאפ משכנע אותה להצטרף אליו, היא מקבלת את ההזמנה, בזמן שטילים גרעיניים נוחתים ומפוצצים את העולם.